(1670) Maer den goeden naem van eeren Can de deught en staem vermeeren Beter een gherust ghemoedt Als veel ryckdom gelt en goedt Beter lof en eer door deughden Als veel cort en ydel vreughden Diemen uyt de wellust haelt t ' Gen ' de siel dan suer betaelt .Die door deughden can vercrygen Lof en eer , sal licht doen swygen Het gekakel vanden nydt En verwint veel eygen strydt t ' Is seer prysbaer schoon en loflyck Wonder goet , weerdich en hoflyck d ' Eer te vluchten en geen eer Hier te soecken , want die meer Soeckt te hebben als den segen Vanden Heer die blyft verlegen , Eygen lof stinckt inden mondt En verweckt een groote sondt .Ydel glori maeckt veel sotten Die verbranden als de motten Vliegende t ' licht wat te by t ' Gaet soo met de sotterny Van des waensuchts ydelheden Die noch wet , nocht recht , noch reden En verstaen , gelijck een kindt Dat een blase blaest vol wint .